Exodus (filma)

Exodus Otto Preminger zinema zuzendariak 1960an Leon Urisen izen bereko eleberrian oinarrituta egin zuen film estatubatuarra da.

 Argumentua 

Film epiko-historiko horrek herri baten berrindartzea eta estatuaren sorrera kontatzen ditu. Ari ben-Canaan Hagana erresistentzia juduko kidea da, eta Zipreko errefuxiatu esparruetatik 600 judu atera ditu, Palestinara bidaltzeko. Britaniar tropek haren asmoaren berri dutenean, geldiarazten saiatu dira, baina ben-Canaan eta lagunek egitasmo sendo bakarra daukate: Israelen jaiotza.

Filmean, besteak beste, juduen artean zeuden zatiketak (Irgun eta Haganaren artean), britaniarrekin izandako gatazkak eta Israel eta bere auzotar arabiarren arteko gatazkaren lehen urteak kontatzen dira.

 Sariak 
1960ko soinu banda onenaren Oscarra irabazi zuen eta beste bi izendapen ere izan zituen: Bigarren mailako aktore onena (Sal Mineo) eta argazkigintza onena (Sam Leavitt).

 Aktoreak 
 Paul Newman - Ari Ben Canaan
 Eva Marie Saint - Kitty Fremont
 Ralph Richardson - Sutherland jenerala
 Peter Lawford - Caldwell maiorra
 Lee J. Cobb - Barak Ben Canaan
 Sal Mineo - Dov Landau
 John Derek - Taha
 Hugh Griffith - Mandria
 Gregory Ratoff - Lakavitch
 Felix Aylmer - Lieberman doktorea
 David Opatoshu - Akiva Ben-Canaan
 Jill Haworth - Karen
 Marius Goring - Von Storch
 Michael Wager - David
 Victor Maddern - Sarjentua
 George Maharis - Yaov

 Kanpo estekak 
 imdb.com

Kategoria:Otto Premingerrek zuzendutako filmak
Kategoria:Ameriketako Estatu Batuetako filmak
Kategoria:Jatorrizko soinu banda onenaren Oscar Saria irabazi duten filmak
Kategoria:XX. mendean girotutako filmak
Kategoria:Drama filmak
Kategoria:Epika filmak
Kategoria:Juduei eta judaismoari buruzko filmak
Kategoria:Itsasontzietan girotutako filmak
Kategoria:Liburuetan oinarritutako filmak
Kategoria:Israelen girotutako filmak
Kategoria:1960ko filmak
Kategoria:Zipren girotutako filmak
Kategoria:Euskarazko audioa duten nazioarteko filmak
Kategoria:Euskaratutako filmak